Publication: Magyar Közlöny
Issue: MK-2005-155 (Year: 2005, Number: 155)
Era: 2004-2010
Section: szóló 89/1995. (VII. 14.) Korm. rendeletben foglaltak az irányadóak.
Paragraph Index: 1591

szóló 89/1995. (VII. 14.) Korm. rendeletben foglaltak az irányadóak. 5.7. a) sor: Ebben a sorban csak a gyakorlati képzést szervezõk által munkaviszonyban foglalkoztatott gyakorlati oktató, szakoktató díjazását és annak járulékait lehet elszámolni. A tanulók képzésére elszámolható díjazás összegének meghatározásánál figyelembe kell venni: – Az egyidejûleg gyakorlati képzésben részesülõ – a bevallás 27. sorában bevallott – tanulók közoktatási törvényben meghatározott csoportlétszámát. (A közoktatási törvény a szakközépiskolai és szakiskolai gyakorlati képzésre meghatározott tanulói csoportlétszám minimumát 8 fõben állapítja meg. Amennyiben jogszabály, vagy a gyakorlati oktatás központi programja más csoportlétszámot, illetve idõtartamot ír elõ, a foglalkoztatható szakoktatók létszámát annak alapján kell megállapítani. A sajátos nevelési igényû tanulók esetében a tanulási képességet vizsgáló szakértõi és rehabilitációs bizottság, illetve az országos szakértõi és rehabilitációs tevékenységet végzõ bizottság szakértõi véleménye szükséges.) – A gyakorlati képzésben gyakorlati oktatóként, szakoktatóként, oktatóként foglalkoztatott dolgozó, valamint a tanuló gyakorlati képzésével megbízott egyéb szakember díjazása, társadalombiztosítási és egyéb járuléka, útiköltség-térítése akkor számolható el a hozzájárulási kötelezettség terhére, amennyiben a tanuló gyakorlati képzését és felügyeletét ellátó dolgozó a hozzájárulásra kötelezettel munkaviszonyban áll. – A kötelezettség terhére a ténylegesen kifizetett díjazás és járulékai (társadalombiztosítási és munkaadói járulék, tételes egészségügyi hozzájárulás) számolhatók el, amennyiben a fõállásban gyakorlati oktatóként, szakoktatóként foglalkoztatott dolgozóhoz beosztott tanulók száma eléri a fentiek szerint meghatározott átlaglétszámot, a dolgozó díjazásából elszámolható hányad felsõ határa: = középfokú iskolai végzettségû dolgozó esetén a kötelezõ legkisebb munkabér (minimálbér) háromszorosa, = középiskolai végzettséggel, vagy mestervizsgával rendelkezõ dolgozó esetén a kötelezõ legkisebb munkabér (minimálbér) négyszerese, = felsõfokú iskolai végzettségû dolgozó esetén a kötelezõ legkisebb munkabér (minimálbér) négy és félszerese. Ha a tanulók száma nem éri el az átlaglétszámot, az elszámolható hányad felsõ határát olyan arányban kell csökkenteni, amilyen arányban a tanulók száma kevesebb az átlaglétszámnál. – A felsõoktatásban résztvevõ hallgatók esetén a gyakorlati képzésben oktatóként, szakoktatóként foglalkoztatott munkavállaló díjazásánál irányadó, hogy 15 hallgatónként lehet 1 fõ teljes munkaidõben foglalkoztatott oktató díjazását elszámolni. A nem teljes munkaidõben foglalkoztatott munkavállaló díjazását a fentiek figyelembevételével arányosan lehet elszámolni. A részmunkaidõben foglalkoztatott munkavállaló díjazását a fentiek figyelembevételével, arányosan lehet elszámolni. Az Szht. mellékletének 3. pontjában meghatározott, az oktatókra, szakoktatókra elszámolható díjhányadok összegét túl nem lépve, a keretösszeg az oktatók, szakoktatók díjazására a hozzájárulásra kötelezett által saját döntése szerint csoportosítható, felhasználható. 2005/155. szám 5.7. b) sor: Ebben a sorban kizárólag a munkába járással kapcsolatos utazási költségtérítésrõl szóló 78/1993. (V. 12.) Korm. rendelet alapján kötelezõen járó és téríthetõ költségek számolhatók el arányosan.

Source: https://magyarkozlony.hu/hivatalos-lapok/e990656e3d33bb5620d700fb640491f54ac81014/dokumentumok/67f231508ac781d174ae6576a9e819cf2d31d832/letoltes